Šilutės rajono savivaldybės Visuomenės sveikatos biuro direktorei

Virginijai Vaivadaitei

Visuomenės sveikatos specialistė vykdanti mokinių sveikatos priežiūrą mokykloje

Evelina Sobolienė

Šilutės lopšelio – darželio „Raudonkepuraitė“

**Sveikatos priežiūros veiklos 2014 m. ataskaita**

Formuojant teisingą ikimokyklinės ugdymo įstaigos vaikų požiūrį į savo sveikatą, ugdant sveikos gyvensenos įgūdžius, įtraukiant į sveikatinimo veiklą darželio bendruomenę, vaikams buvo vedamos pamokos, diskusijos, rodomi videofilmai, dalyvaujama sveikatos projektuose, renginiuose, akcijose. Buvo išdalinti lankstinukai, atmintinės, paruošti informaciniai stendai.

**I. Paruošti stendai:**

1. Parengtas plakatas „Pojūčių organai“ 2014 m. liepos 1 dieną, apie pojūčių organus ir kokią funkciją jie atlieka. Plakatas ruošiamas kaip vaizdinė medžiaga būsimoms pamokoms. 1 vnt.

2. „Išvešėję adenoidai – rimta vaikų bėda“ 2014 m. rugpjūčio 19 dieną stendas skirtas informuoti, apie adenoidus, kas tai yra, kaip juos atpažinti bei kodėl juos reikia gydyti. 1 vnt.

3. Pradėta ruošti informacija stendams „Į darželį – tik su pažyma apie atliktus skiepus“ 2014 m. rugpjūčio 26 dieną – 8 vnt. ir išdalinti 2014 m. rugsėjo 9 dieną ikimokyklinės įstaigos bendruomenei apie vaikų priėmimą į darželį ir privalomus skiepus nuo 2016 m. sausio 1 d. Buvo parengti 7 stendai į grupes.

6. Parengtas stendas darželio bendruomenei „Išsaugokime šypseną“ 2014 m. rugsėjo 23 dieną apie vaikų dantų priežiūros įgūdžius. 1 vnt.

7. Parengta informacija stendams „Adaptacija darželyje“ 2014 m. rugsėjo 9 dieną apie vaikų adaptaciją darželyje ir jos poveikį vaikų sveikatai. 1 vnt.

9. Buvo paruošti stendai „Mažųjų asmens higiena“ 2014 m. spalio 21 dieną į 2 lopšelio grupes apie vaikų asmens higieną, vaikų įgūdžių formavimą. 2 vnt.

10. Parengtas stendas „Peršalimas? Gripas? Pasveik be antibiotikų“ 2014 m. lapkričio 4 dieną priešmokyklinėse grupėse, apie antibiotikų poveikį virusams ir bakterijoms. Stendai skirti Europos supratimo apie antibiotikus dienai paminėti. Išdalinti 2 stendai.

11. Stendas „Saugok mane nuo pasyvaus rūkymo“ paruoštas 2014 m. lapkričio 11 dieną vienoje priešmokyklinėje grupėje apie pasyvaus rūkymo poveikį vaikų sveikatai. Stendas skirtas Tarptautinei nerūkymo dienai paminėti. 1 vnt.

12. Parengtas stendas darželio bendruomenei „AIDS – geriau žinoti“ 2014 m. gruodžio 1 dieną. Pateikta informacija apie AIDS ligą, nauja statistika, užsikrėtimo keliai. Stendas skirtas AIDS dienai paminėti. 1 vnt.

13. Paruoštas plakatas „Peršalimas ar gripas?“ 2014 m. gruodžio 9 dieną apie gripo ir peršalimo simptomus ir kaip atskirti vieną susirgimą nuo kito. Informacija paruošta pagal Užkrečiamųjų ligų ir AIDS centro informaciją. 1 vnt.

**Paruošti 26 stendai, 13 temų.**

**II. Pamokos, pranešimai, diskusijos ir kt.:**

1. Pamoka „Rankų plovimas“ vyko 2014 m. gegužės 6 dieną. Pamoka skirta gerinti vaikų rankų higienos įgūdžius bei Rankų higienos dienai paminėti. Pamokėlėje dalyvavo 56 ikimokyklinio amžiaus vaikai.

2. Pamoka „Rytinė mankšta“ 2014 m. gegužės 13 dieną priešmokyklinių grupių vaikams. Į bendrą mankštą buvo pakviesti 60 vaikų su pedagogais. Vaikai skatinami daryti rytinę mankštą ne tik darželyje, bet ir namuose, ugdomas vaikų sveiko gyvenimo būdas.

3. Pamokėlės, tema „Mano dantys“ vyko 2014 m. birželio 10 dieną, kurių tikslas – ugdyti vaikų gebėjimus taisyklingos dantų priežiūros, gilinti žinias apie burnos higieną ir dantis. Pamokose dalyvavo 37 ikimokyklinio amžiaus vaikai.

4. Diskusija „Atostogos ir pavojai gamtoje“ vyko 2014 m. birželio 17 dieną, kurioje dalyvavo 20 priešmokyklinės grupės vaikų. Diskusijoje buvo kalbama apie taisykles, kaip reikia saugiai elgtis prie vandens ir gamtoje atostogų metu, kur kreiptis pagalbos ištikus nelaimei. Vaikai buvo išmokyti pagalbos telefono numerio „112“, diskusijos pagalba, buvo pasiruošta vasaros atostogų metui.

5. Pamoka „Kaip taisyklingai valyti dantukus“ vyko 2014 m. rugsėjo 16 dieną 50 priešmokyklinių grupių vaikams, parodyta kaip taisyklingai valyti dantis, pasekta pasaka apie dantis, supažindinti su pagrindinėmis dantų priežiūros taisyklėmis.

6. Vyko užsiėmimas „Švarūs dantys – sveiki dantys“ 2014 m. rugsėjo 26 dieną kartu su visuomenės sveikatos biuro specialistėmis. Kartojami teisingo dantų valymo judesiai, kartojamos žinios, žaidžiamas žaidimas „Sveikas ir nesveikas maistas mano dantukams“, kuomet vaikai turėjo parinkti sveikus ir nesveikus maisto produktus dantims. Dalyvavo 30 priešmokyklinių grupių vaikų.

7. Vyko pamoka „Muzikos galia“ 2014 m. spalio 21 dieną 73 ikimokyklinių ir priešmokyklinių grupių vaikams. Muzikos pagalba vaikai mokėsi atsipalaiduoti, grojant linksmai muzikai skatinamas judėjimas, grojant ramiai, lėtai muzikai – mokomasi atsipalaiduoti, ilsėtis.

8. Pamoka 36 priešmokyklinių grupių vaikams ir ruošiamasi viktorinai tema „Mikroorganizmai. Ar aš pažįstu juos?“ 2014 m. lapkričio 11 dieną. Vaikai buvo mokomi apie mikroorganizmus, jų rūšis, dydį ir formą, apsisaugojimo priemones, rankų plovimą. Pamoka skirta Europos supratimo apie antibiotikus dienai paminėti.

9. 2014 m. gruodžio 9 dieną 60 ikimokyklinių grupių vaikų dalyvavo pamokoje „Saldainiai ir aš“, kurios metu buvo kalbama apie saldainių persivalgymą, jų kenkimą dantims ir virškinimo sistemai.

10. Aptariamas elgesys žiemą pamokoje „Kaip saugiai elgtis žiemą“ 2014 m. gruodžio 2 dieną. Dalyvavo 60 priešmokyklinių klasių vaikų. Taip ugdomas vaikų supratimas apie žiemos pavojus ir kaip saugotis jų.

11. Diskusija „Saugokime akis“ 2014 m. gruodžio 9 dieną vyko priešmokyklinės grupės mokiniams apie gero regėjimo išsaugojimą, akių mankštą. 20 dalyvių.

**Pravestos 8 pamokos, 1 aktyvus užsiėmimas, 2 diskusijos, dalyvavo 448 ikimokyklinio ugdymo grupių vaikai - 11 temų.**

**III. Lankstinukai, atmintinės:**

1. 7 vnt. atmintinių “Rankų higiena“ 2014 m. gegužės 20 d. buvo išdalintos į grupes bei patalpinta informacija darželio tinklalapyje www.raudonkepuraitė.lt, su informacija kaip ir kada reikia plauti rankas.

2. 8 lankstinukai „Ką reikia žinoti apie vaisius ir daržoves“ 2014 m. gegužės 20 d. į grupes po vieną, su informacija apie vaisių ir daržovių naudą sveikatai.

3.2014 m. birželio 10 d. buvo parengtos ir išdalintos atmintinės 32 „Kaip išsaugoti sveikus dantukus“ lopšelio grupių vaikų tėveliams. Tėvai informuoti apie dantų priežiūrą, kaip ir kodėl svarbu prižiūrėti vaikų dantukus.

4. 2014 m. liepos 1 d. pradėta rengti atmintinė „Svetimas – galbūt pavojingas“ tėvams, kaip mokyti vaiką, kad apsaugoti jį nuo svetimų žmonių. Paruoštas 1 vnt.

**Paruošta ir išdalinta 48 vnt. lankstinukų ir atmintinių 4-is temomis.**

**IV. Konsultacijos ir pirmoji medicininė pagalba:**

1. 2014 m. rugsėjo 16 d. buvo suteikta ir pirmoji pagalba nukentėjusiam vaikui, kuris šokdamas nuo „pufo“ susilaužė koją. Iškviesta mama, greitoji medicininė pagalba, vaikas prižiūrimas kol atvyko pagalba, sužeista vieta šaldoma.

**Suteikta 1 pirmoji medicininė pagalba.**

**VI. Brošiūros:**

1.2014 m. spalio 10 d. išdalinti 7 vnt. brošiūrų į grupes „Auginkime sveikus ir laimingus vaikus“ apie vaiko raidos ypatybes, auklėjimo galimybes, savitvardą auklėjant.

**Išdalintos 7 brošiūros 1 tema.**

**VII. Konkursai, akcijos, viktorinos:**

1.2014 m. spalio 24 d.vyko konkursas „Švarių rankų šokis 14“, kuriame dalyvavo 40 ikimokyklinių grupių vaikų. Judesiai buvo kuriami pagal rankų plovimo taisykles, muziką ir judesius parinko ir mokino auklėtojos padedant visuomenės sveikatos specialistei. Konkurso tikslas – skatinti bei ugdyti vaikų rankų higienos įgūdžius.

2.2014 m. lapkričio Vėliau buvo organizuojama viktorina „Mikrobų manija“, kurios tikslas – ugdyti vaikų įgūdžius ir žinias apie mikrobus, jų formas, dydį, apsisaugojimo priemones nuo jų. Viktorinoje dalyvavo 40 priešmokyklinių grupių vaikų.

**2 renginiai, 80 dalyvių.**

**V. Kita:**

1.Darželyje buvo vykdoma apklausa „Ikimokyklinio amžiaus vaikų sužalojimų namuose paplitimo ir priežasčių tyrimas Lietuvoje“. Išdalintos 15 anketų vaikų tėvams, kad atsakytų į pateiktus klausimus anketoje. Visos anketos sugrįžo.

2. 2014 m. spalio 8 dieną dalyvauta visuotiniame tėvų susirinkime. Skaitomas pranešimas „Vaikų profilaktinių sveikatos tikrinimų ataskaita bei judėjimo nauda vaiko sveikatai“. Pristatyti vaikų profilaktinių tikrinimų rezultatai, pateikta informacija apie judėjimo, fizinio aktyvumo naudą sveikatai. Dalyvavo 64 darželio bendruomenės nariai.

3. Surinkti ir išanalizuoti 127 vaikų sveikatos pažymėjimai forma Nr. 027-1/a, pateikta ataskaita visuomenės sveikatos biurui.

4.Šilutės lopšelis – darželis „Raudonkepuraitė“ dalyvauja ES programose: „Pienas vaikams“ bei „Vaisių ir daržovių vartojimo skatinimas“, kurios yra skirtos skatinti pieno produktų bei vaisių ir daržovių vartojimo skatinimui.

5. Darželis taip pat įgyvendina 2014 m. sveikatos projektą „Judėjimas – sveikatos ir džiaugsmo šaltinis“, kurio tikslas siekti vaikų judėjimo poreikio tenkinimo per netradicinę veiklą, formuojant aktyvaus gyvenimo būdo vertybines nuostatas. Darželis priklauso „Sveikatos želmenėliai“ darželių tinklui.

Visuomenės sveikatos specialistė Evelina Sobolienė

vykdanti mokinių sveikatos priežiūrą mokykloje